Nézőcsúcsott hozott a Rolling Stones
A BBC szombat este közvetítette a koncertet, amit 2,5 millióan néztek meg. A helyszínen pedig 100 ezer fős tömeg tombolt a Rolling Stones zenéjére.
A Rolling Stones fellépése Glastonbury-ben ezzel rendesen rávert a BBC eddigi 2,1 milliós nézőcsúcsára. Ehhez azért kellett ötvenévnyi töretlen siker és egy világszerte messze legmenőbbnek számító brit zenei fesztivál. A frontember, Mick Jagger már majdnem ömlengett a színpadon, mivel még sosem volt alkalmuk fellépni a fesztiválon.

"Mondok nektek valamit. Tudjátok, jó itt lenni és ezt a showt csinálni." és megszólalt a Paint It, Balck.

A közönségénekeltetés is megvolt a Miss You című szám alatt. A banda közel két órán át tépte a húrokat a BBC nézők és a fesztiválozók legnagyobb örömére. A BBC rádió is leadott négy számot a koncertből. Minden jel arra utal, hogy ez egy igen nagy buli lehetett, hisz a Glastonbury fesztivál eddigi fellépői közül senki sem tudott 100 ezer főt a színpad elé csődíteni.
mick jagger Kultúr glastonbury rolling stones Média